APSTIPRINĀTS

VSIA “Paula Stradiņa klīniskā universitātes slimnīca”

Iepirkumu komisijas sēdē

2018.gada 18.janvārī

(1.protokols)

ATKLĀTA KONKURSA

**Laboratorijas testu iegāde (Automātiskā urīna sedimenta izmeklēšana)**

NOLIKUMS

ID Nr. PSKUS 2018/16

Rīgā, 2018

**1.VISPĀRĪGĀ INFORMĀCIJA**

* 1. **Iepirkuma identifikācijas numurs**

PSKUS 2018/16.

* 1. **Pasūtītājs**

Pasūtītāja nosaukums: VSIA “Paula Stradiņa klīniskā universitātes slimnīca”.

Reģistrācijas numurs: 40003457109.

Juridiskā adrese: Pilsoņu iela 13, Rīga, LV-1002.

Pasūtītāja profila adrese: [www.stradini.lv](http://www.stradini.lv).

* 1. **Kontaktpersona**

Kontaktpersona: Sanita Briede.

Tālruņa numurs: 67069780.

Faksa numurs: 67095312.

E-pasta adrese: [stradini@stradini.lv](mailto:stradini@stradini.lv).

Kontaktpersona sniedz tikai organizatoriska rakstura informāciju par iepirkumu.

* 1. **Pretendenti**
     1. Pretendents var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu atklātā konkursā “**Laboratorijas testu iegāde (Automātiskā urīna sedimenta izmeklēšana)**”, identifikācijas Nr. PSKUS 2018/16 (turpmāk – Atklāts konkurss).
     2. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā jānorāda persona, kura pārstāv piegādātāju apvienību Atklātā konkursā, kā arī katras personas atbildības apjoms. Ja nav norādīta persona, kura pārstāv piegādātāju apvienību Atklātā konkursā, tad visi piegādātāju apvienības biedri paraksta Atklāta konkursa pieteikumu.
     3. Visiem Atklāta konkursa pretendentiem piemēro vienādus noteikumus.
  2. **Apakšuzņēmēji, personāls un to nomaiņa**
     1. Pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir vismaz 10 procenti no kopējās Atklāta konkursa iepirkuma līguma (turpmāk – Līgums) vērtības vai lielāka, un katram šādam apakšuzņēmējam izpildei nododamo Līguma daļu (iekļauts 1.pielikumā).
     2. Pretendents Līguma izpildē ir tiesīgs piesaistīt apakšuzņēmējus.
     3. Apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus, kas nepieciešami Līguma izpildei.
     4. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste tiek veikta saskaņā arPublisko iepirkumu likuma (turpmāk – PIL) 62. pantu.
     5. Pasūtītājs pieņem lēmumu atļaut vai atteikt Atklātā konkursā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
  3. **Atklāta konkursa nolikuma saņemšana**
     1. Atklāta konkursa nolikums (turpmāk – nolikums), nolikuma grozījumi un atbildes uz ieinteresēto piegādātāju jautājumiem ir publiski pieejamas Pasūtītāja tīmekļvietnē <https://www.stradini.lv> sadaļā „Iepirkumi” un EIS [www.eis.gov.lv](http://www.eis.gov.lv).
     2. Ieinteresētais piegādātājs EIS e-konkursu apakšsistēmā Atklāta konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs[[1]](#footnote-1).
     3. Ieinteresētais piegādātājs apņemas sekot līdzi turpmākajām izmaiņām nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem. Ja minētos dokumentus un ziņas Pasūtītājs ir ievietojis tīmekļvietnē <https://www.stradini.lv> sadaļā „Iepirkumi” un EIS [www.eis.gov.lv](http://www.eis.gov.lv), tiek uzskatīts, ka piegādātājs tos ir saņēmis un ar tiem iepazinies.
     4. Ja nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.
  4. **Papildu informācijas sniegšana**
     1. Iepirkuma komisija un ieinteresētais piegādātājs vai pretendents ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija Atklāta konkursa ietvaros nav saistoša.
     2. Paziņojumu par Atklāta konkursa dokumentācijas grozījumiem, iepirkuma komisijas sniegtās atbildes u.c. izmaiņas ieinteresētie piegādātāji, kas reģistrējušās kā nolikuma saņēmēji, saņem uz norādītājām e-pasta adresēm.
     3. Ieinteresētais piegādātājs jautājumus par nolikumu uzdod elektroniski rakstiskā veidā, adresējot tos iepirkuma komisijai un nosūtot tos uz elektroniskā pasta adresi stradini@stradini.lv. Papīra formāta dokuments nav jāiesniedz.
     4. Ja ieinteresētais piegādātājs ir laikus pieprasījis papildu informāciju, iepirkuma komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
     5. Papildu informāciju iepirkuma komisija nosūta e-pasta sūtījumā ieinteresētajam piegādātājam, kurš pieprasījis papildus informāciju/uzdevis jautājumu, un vienlaikus (tajā pašā dienā) ievieto informāciju Pasūtītāja tīmekļvietnē [www.stradini.lv](http://www.stradini.lv) sadaļā „Iepirkumi” pie nolikuma un EIS [www.eis.gov.lv](http://www.eis.gov.lv) e-konkursu apakšsistēmā Atklāta konkursa sadaļā.
     6. Par jautājuma saņemšanas dienu tiek uzskatīts saņemšanas datums no pirmdienas līdz piektdienai no plkst. 8.30 līdz 17.00.
     7. Iepirkuma komisija nav atbildīga par to, ja kāds piegādātājs nav iepazinies ar informāciju par Atklātu konkursu, kurai ir nodrošināta brīva un tieša elektroniska pieeja tīmekļvietnē [www.stradini.lv](http://www.stradini.lv) sadaļā “Iepirkumi” un EIS [www.eis.gov.lv](http://www.eis.gov.lv) e-konkursu apakšsistēmā.
  5. **Piedāvājuma saturs un noformēšanas prasības**
     1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
        1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Atklāta konkursa sadaļā ievietotās formas;
        2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
     2. Sagatavojot piedāvājumu, pretendents ievēro, ka:
        1. pieteikuma veidlapa un tehniskais piedāvājums jāaizpilda tikai elektroniski, atsevišķā elektroniskā dokumentā ar Microsoft Office rīkiem lasāmā formātā;
        2. iesniedzot piedāvājumu, pretendents ar drošu elektronisko parakstu un laika zīmogu paraksta vismaz pretendenta pieteikumu *(sk. EIS sistēmā Atklāta konkursa sadaļā pievienotās datnes).* Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Var tikt izmantots sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu;
        3. citus dokumentus pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu.
     3. Piedāvājums jāiesniedz latviešu valodā. Tehniskā piedāvājuma dokumenti (piemēram, ražotāja izsniegta Preces tehniskā dokumentācija) var tikt iesniegti citā valodā ar pievienotu pretendenta apliecinātu tulkojumu latviešu valodā.
     4. Ja pretendents iesniedzis kāda dokumenta kopiju, to apliecina atbilstoši Ministru kabineta 28.09.2010. noteikumu Nr.916 „Dokumentu izstrādāšanas un noformēšanas kārtība” noteiktajai kārtībai (turpmāk – apliecināta kopija). Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, iepirkuma komisija, ja tai rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
     5. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas Atklāta konkursa sadaļā) ietvertos nosacījumus.
     6. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
  6. **Piedāvājuma iesniegšana un atvēršana**
     1. Pretendents piedāvājumu iesniedz līdz **2018.gada 1.marts plkst.10.00**, EIS e-konkursu apakšsistēmā.
     2. **Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un nosūtīti atpakaļ iesniedzējam**.
     3. Piedāvājumu atvēršana sākas **2018.gada 1.martā** plkst.10.00 tūlīt pēc nolikuma 1.9.1.punktā noteiktā piedāvājumu iesniegšanas termiņa beigām. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. Pretendentam ir tiesības piedalīties piedāvājumu atvēršanas sanāksmē klātienē VSIA “Paula Stradiņa Klīniskā universitātes slimnīca” telpās, 2.korpusā, atbilstoši Ministru kabineta 2017.gada 28.februāra noteikumu Nr. 107 “Iepirkuma procedūru un metu konkursu norises kārtība” 15.punktā noteiktai kārtībai.
     4. Pēc visu piedāvājumu atvēršanas piedāvājumu atvēršanas sanāksme tiek slēgta.
     5. Piedāvājumu atvēršanas norisi, kā arī visas nosauktās ziņas, iepirkuma komisijas sekretārs protokolē piedāvājumu atvēršanas sanāksmes protokolā. Piedāvājumu atvēršanas sanāksmes protokols 3 (trīs) darbdienu laikā no piedāvājumu atvēršanas sanāksmes tiek publicēts tīmekļvietnē [www.stradini.lv](http://www.stradini.lv) sadaļā “Iepirkumi” un EIS [www.eis.gov.lv](http://www.eis.gov.lv) e-konkursu apakšsistēmā.
     6. Pretendentu atlasi, piedāvājumu atbilstības pārbaudi un piedāvājumu vērtēšanu Atklātā konkursā iepirkuma komisija veic slēgtā sēdē. Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek pieteikumu vai piedāvājumu vērtēšana.

1. **INFORMĀCIJA PAR IEPIRKUMA PRIEKŠMETU**
   1. **Iepirkuma priekšmeta apraksts**
      1. Atklāta konkursa iepirkuma priekšmets ir testu iegāde (Automātiskā urīna sedimenta izmeklēšana) (turpmāk – Prece) iegāde, kas ir saskaņā ar Atklāta konkursa tehniskajā specifikācijā (turpmāk – Tehniskā specifikācija) noteiktajām prasībām. Pretendentam jāpiedāvā arī Tehniskajā specifikācijā norādītais analizators saskaņā ar Tehniskajā specifikācijā noteikto.
      2. Iepirkuma nomenklatūra (CPV kods): 33696500-0 (laboratorijas reaģenti) un [38500000-0](https://www.iub.gov.lv/lv/iubcpv/parent/4503/clasif/main/) (Pārbaudes un analīžu aparāti).
      3. Iepirkums nav sadalīts daļās. Pretendents var iesniegt tikai vienu piedāvājuma variantu par pilnu iepirkuma priekšmeta apjomu.
   2. **Līguma darbības laiks un būtiskie noteikumi**
      1. Ar pretendentu, kuriem tiks piešķirtas līguma slēgšanas tiesības, tiks slēgts Līgums, kas stājas spēkā dienā, kad tas ir abpusēji parakstīts un ir spēkā 36 (trīsdesmit sešus) kalendāros mēnešus no Līguma noslēgšanas brīža vai līdz Līguma summas sasniegšanai, atkarībā no tā, kurš nosacījums iestājas pirmais.
      2. Līgumslēdzējiem vienojoties, ir iespēja pagarināt Līguma termiņu saskaņā ar Līgumā noteikto kārtību.
      3. Norēķinu kārtība noteikta Līguma projekta noteikumos (3. pielikums).
      4. Līguma izpildes vieta: VSIA “Paula Stradiņa klīniskā universitātes slimnīca”, Pilsoņu iela 13, Rīga, LV-1002.
      5. Paredzamā Līguma summa – **līdz 205 000,00 EUR bez PVN**.
2. **PRASĪBAS, IESNIEDZAMIE DOKUMENTI UN PRETENDENTU ATLASE**
   1. **Pieteikums dalībai Atklātā konkursā**
      1. Vispārējie nosacījumi pretendenta dalībai Atklātā konkursā (tostarp iesniedzamie dokumenti) ir pieejami EIS [www.eis.gov.lv](http://www.eis.gov.lv) e-konkursu apakšsistēmā Atklāta konkursa sadaļā, kā arī Pasūtītāja tīmekļvietnē [www.stradini.lv](http://www.stradini.lv) sadaļā “Iepirkumi”.
      2. Lai apliecinātu savu dalību Atklātā konkursā, pretendentam jāiesniedz **pieteikums** saskaņā ar EIS e-konkursu apakšsistēmā Atklāta konkursa sadaļā publicēto veidlapu (*1.pielikums*).
      3. Pieteikumā, atbilstoši Iepirkumu uzraudzības biroja sniegtajam skaidrojumam (<https://www.iub.gov.lv/sites/default/files/upload/skaidrojums_mazajie_videjie_uzn.pdf>) un Eiropas Komisijas 2003. gada 6. maija Ieteikumam par mazo un vidējo uzņēmumu definīciju (OV L124, 20.5.2003.)) jānorāda, kādam statusam atbilst pretendents – mazajam vai vidējam uzņēmumam.
      4. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām.
      5. Ja pieteikumu paraksta persona, kurai nav pretendenta pārstāvības tiesības, jāiesniedz pretendenta personas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu.
      6. Persona, kura paraksta pieteikumu, pārstāvības tiesībām jābūt nostiprinātām atbilstoši Latvijas Republikā spēkā esošajam normatīvo aktu regulējumam. Ārvalstu pretendenta paraksttiesīgās personas pārstāvības tiesībām ir jābūt nostiprinātām atbilstoši tā reģistrācijas valsts vai patstāvīgās dzīvesvietas valsts normatīvo aktu regulējumam.
      7. Ja pieteikumu nav parakstījusi persona ar pārstāvības tiesībām, piedāvājums tiek noraidīts.
   2. **Pretendentu izslēgšanas noteikumi** 
      1. Pasūtītājs ir tiesīgs izslēgt pretendentu no dalības Atklātā konkursā, ja:
         1. pretendents vai tā iesniegtais piedāvājums nav atbilstošs Atklāta konkursa nolikumā vai PIL noteiktajam (tajā skaitā, ja attiecībā uz pretendentu tiek konstatēts nepatiesas informācijas sniegšanas iepirkuma komisijai fakts);
         2. ja pretendents iepirkuma komisijas noteiktajā termiņā nav sniedzis iepirkuma komisijas pieprasīto precizējošo informāciju, kā rezultātā iepirkuma komisija nevar izvērtēt pretendenta iesniegtā piedāvājuma atbilstību nolikumā izvirzītajām prasībām;
         3. ja uz pretendentu ir attiecināms PIL 43.pantā noteiktais un tas nav iesniedzis PIL 43.pantā minēto skaidrojumu, iepirkuma komisija rīkojas saskaņā ar PIL 43.panta trešo daļu.
   3. **Pretendentu atlase**
      1. Pretendentu atlases nosacījumi ir obligāti visiem pretendentiem, kuri vēlas iegūt līguma slēgšanas tiesības Atklātā konkursā.
      2. Iesniedzot nolikumā pieprasītos atlases dokumentus, pretendents apliecina, ka tā kvalifikācija ir pietiekama Līguma izpildei.
      3. Izziņas un citus dokumentus, kurus PIL noteiktajos gadījumos izsniedz Latvijas Republikas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
      4. Saskaņā ar PIL 49.pantu pretendents kā sākotnējo pierādījumu atbilstībai nolikuma 3.4.punktā noteiktajām pretendentu atlases prasībām var iesniegt Eiropas vienoto iepirkuma procedūras dokumentu (turpmāk – ESPD).
      5. Ja piegādātājs izvēlējies iesniegt ESPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku. (pieejams <http://eur-lex.europa.eu/legal-content/LV/TXT/PDF/?uri=CELEX:32016R0007&from=LV> (aizpildāms tās 2.pielikums))
      6. Ja pretendents izvēlējies iesniegt ESPD, lai apliecinātu, ka tas atbilst nolikumā noteiktajām pretendentu atlases prasībām, iepirkuma komisija jebkurā brīdī Atklāta konkursa laikā var lūgt jebkuram pretendentam iesniegt visus vajadzīgos sertifikātus un apliecinošos dokumentus vai daļu no tiem, ja tas ir nepieciešams Atklāta konkursa pareizas norises nodrošināšanai.
   4. **Atlases prasības un iesniedzamie dokumenti**

Pretendents var balstīties uz citu uzņēmēju iespējām, ja tas ir nepieciešams Līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību Līguma izpildei.

| **Prasība** | **Iesniedzamais dokuments** |
| --- | --- |
| 3.4.1.Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs.  *Prasība attiecas arī uz personālsabiedrību un*  *visiem personālsabiedrības biedriem (ja*  *piedāvājumu iesniedz personālsabiedrība) vai*  *visiem piegādātāju apvienības dalībniekiem (ja piedāvājumu iesniedz piegādātāju apvienība),*  *kā arī apakšuzņēmējiem (ja pretendents*  *plāno piesaistīt apakšuzņēmējus).* | 3.4.1.1.Informāciju par pretendentu, kurš ir reģistrēts LV Komercreģistrā, Pasūtītājs pārbauda Uzņēmumu reģistra mājaslapā, ja pretendents nav iesniedzis komersanta reģistrācijas apliecības kopiju.  3.4.1.2.Ja pretendents (personu grupa) uz piedāvājuma iesniegšanas brīdi nav izveidojis personālsabiedrību, tad personu grupa iesniedz visu personu grupas dalībnieku parakstītu saistību raksta (protokolu, vienošanos vai citu dokumentu) kopiju par sadarbību līguma izpildē.  3.4.1.3.Pretendents, kurš nav reģistrēts LV Komercreģistrā iesniedz komercdarbību reģistrējošas iestādes ārvalstīs izdotu reģistrācijas apliecības kopiju. |
| 3.4.2. Pretendentam ir tiesības izplatīt piedāvātās preces Eiropas Savienībā (tajā skaitā Latvijas Republikas teritorijā). | 3.4.2.1. Lai apliecinātu nolikuma 3.4.2.punkta izpildi, pretendentam jāiesniedz ražotāja vai tā autorizēta pārstāvja apliecinoši dokumenti, kas ļauj pretendentam nodrošināt tā piedāvātās preces izplatīšanu Eiropas Savienībā (tajā skaitā Latvijas Republikas teritorijā). Ja iesniegti ražotāja autorizēta pārstāvja izsniegti apliecinoši dokumenti, tad tie ir jāpapildina ar ražotāja izdotu dokumentu, kas apliecina šī autorizētā pārstāvja tiesības nodot pilnvarojumu trešajām pusēm ražotāja produkta izplatīšanai. |
| 3.4.3. Pretendents spēj nodrošināt Preces piegādi saskaņā ar Tehniskajā specifikācijā un Līgumā noteikto. | 3.4.3.1. Pretendents norāda Preces piegādes termiņu Atklāta konkursa nolikuma 1.pielikuma 4.4.punktā. |
| 3.4.4. Pretendentam jāspēj nodrošināt Tehniskajā specifikācijā norādīto analizatoru nomu un piedāvātai precei (reaģents, kalibrators, kontroles materiāls vai citas preces) jābūt saderīgai ar attiecīgo analizatoru. | 3.4.4.1. Lai apliecinātu Atklāta konkursa nolikuma 3.4.4.punkta izpildi, pretendentam jāiesniedz piedāvātā analizatora ražotāja firmas apstiprinošs dokuments, kas apliecina piedāvātās preces (reaģenta, kalibratora, kontroles materiāla vai citas preces) saderību ar piedāvāto analizatoru. |
| 3.4.5. Pretendents spēj nodrošināt vismaz vienu servisa inženieri, kurš ir piedāvātā analizatora ražotāja apmācīts un sertificēts, piedāvātā analizatora uzstādīšanai, servisa darbu un apkopes veikšanai. | 3.4.5.1. Lai apliecinātu Atklāta konkursa nolikuma 3.4.5.punkta izpildi, pretendentam jāiesniedz apliecinājums, ka tā rīcībā ir ne mazāk  kā viens servisa inženieris, kurš ir ražotāja apmācīts un sertificēts piedāvātā analizatora remonta un servisa apkopju veikšanai. Pretendents pievieno ražotāja izsniegtu apmācības dokumentu vai ražotāja apliecinājuma kopiju. Papildus ir jāpievieno piedāvātā inženiera apliecinājums par gatavību piedalīties Līguma izpildē (iekļauts 1.pielikumā). |
| 3.4.6. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā Līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.  Pretendents, iesniedzot piedāvājumu, var balstīties uz citu personu tehniskām un profesionālām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas*.*  *Pretendents, kā arī personas, uz kuras iespējām pretendents balstās, dokumentu parakstīšanai var izmantot elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.* | 3.4.6.1. Personas, uz kuras iespējām pretendents balstās, rakstisks apliecinājums par piedalīšanos Atklātā konkursā, kā arī apliecinājums nodot Pretendenta rīcībā Līguma izpildei nepieciešamos resursus (norādot konkrētu Līguma daļu, kas tiks pildīta Līguma darbības laikā), ja ar pretendentu tiks noslēgts Līgums.  Klāt jāpievieno dokuments, kas apliecina apliecinājumu parakstījušās personas tiesības pārstāvēs attiecīgo personu Atklāta konkursa ietvaros. |

* 1. **Tehniskais un finanšu piedāvājums**
     1. Pretendents, iesniedzot tehnisko piedāvājumu atbilstoši EIS e-konkursu apakšsistēmā Atklāta konkursa sadaļā publicētajām veidlapām, aizpildot attiecīgas Microsoft Excel formas šūnas, apliecina piedāvātās Preces atbilstību tehniskajā specifikācijā noteiktajām prasībām, apstiprina tās kvalitāti un garantiju.
     2. Pretendents nedrīkst veikt izmaiņas EIS e-konkursu apakšsistēmā Atklāta konkursa sadaļā publicēto veidlapu struktūrā, t.sk. dzēst vai pievienot rindas vai kolonnas.
     3. Pretendenta tehniskajam un finanšu piedāvājumam jāatbilst Tehniskās specifikācijas prasībām (sk. EIS sistēmā Atklāta konkursa sadaļā pievienotās datnes (2.pielikums).
     4. Pretendentam tehniskajam un finanšu piedāvājumam skaidri, viennozīmīgi un nepārprotami jāatspoguļo Tehniskās specifikācijas prasību izpilde.
     5. Tehniskajam un finanšu piedāvājumam jāpievieno šādi dokumenti (*jāpievieno EIS e-konkursu apakšsistēmā “Citas prasības”*):
        1. ražotāja vai tā autorizēta pārstāvja apliecinoši dokumenti, kas ļauj pretendentam nodrošināt tā piedāvātās preces izplatīšanu un uzturēšanu Eiropas Savienībā (tajā skaitā Latvijas Republikas teritorijā). Ja iesniegti ražotāja autorizēta pārstāvja izsniegti apliecinoši dokumenti, tad tie ir jāpapildina ar ražotāja izdotu dokumentu, kas apliecina šī autorizētā pārstāvja tiesības nodot pilnvarojumu trešajām pusēm ražotāja produkta izplatīšanai;
        2. sertificēta inženiera, kas parakstījis apliecinājumu par gatavību piedalīties Līguma izpildē, ražotāja izsniegta apmācības dokumenta vai ražotāja apliecinājuma kopija;
        3. piedāvātā analizatora ražotāja firmas vai tā oficiālā pārstāvja apstiprinošs dokuments, kas apliecina piedāvātās preces (reaģenta, kalibratora, kontroles materiāla vai citas preces) saderību ar piedāvāto analizatoru;
        4. pretendenta apliecinājums brīvā formā, ka piedāvātā Prece ir jauna, iepriekš nelietota un nesatur iepriekš lietotas vai atjaunotas sastāvdaļas vai komponentes;
        5. piedāvātās preces tehniskās datu lapas (“data sheet”), kurās norādīta informācija par Preci (oriģinālvalodā un tulkojumi latviešu valodā), norādot atsauci tehniskajā piedāvājumā uz konkrēto lapaspusi;
        6. piedāvātās Preces un analizatora EK atbilstības deklarācijas.
     6. Pretendentam jāsagatavo piedāvājums, ņemot vērā arī Līgumā noteikto.
     7. Pretendents iesniedz finanšu piedāvājumu atbilstoši EIS e-konkursu apakšsistēmā Atklāta konkursa sadaļā publicētajām veidlapām, aizpildot atbilstošās finanšu piedāvājuma Microsoft Excel formas šūnas.
     8. Pretendents finanšu piedāvājumā cenas norāda eiro (EUR) bez pievienotā vērtības nodokļa (PVN) ar ne vairāk kā divām zīmēm aiz komata.
     9. Finanšu piedāvājumā pretendentam jāietver visi izdevumi un izmaksas, kas saistītas ar Iepirkuma līguma izpildi – nodokļi, nodevas (izņemot pievienotās vērtības nodokli), administrācijas, transporta izmaksas, darbs, materiāli u.c. saistītās izmaksas. Pasūtītājs nemaksās nekādus pretendenta papildus izdevumus, kas nebūs iekļauti finanšu piedāvājumā.
     10. Pretendents nedrīkst iesniegt finanšu piedāvājuma variantus.

1. **PIEDĀVĀJUMU VĒRTĒŠANA**
   1. **Piedāvājuma izvēles kritērijs**

Saskaņā ar PIL 51.panta ceturto daļu piedāvājums ar viszemāko cenu EUR bez PVN. Iepirkuma komisija saskaņā ar nolikuma noteikumiem noteiks pretendentu, ar kuru tiks slēgts Līgums.

* 1. **Piedāvājumu vērtēšanas pamatnoteikumi**

4.2.1.Iepirkuma komisija piedāvājumu vērtēšanu veic slēgtās sēdēs šādos posmos:

* + - 1. piedāvājuma noformējuma pārbaude;
      2. pretendentu atlase;
      3. tehniskā piedāvājuma atbilstības pārbaude;
      4. finanšu piedāvājumu vērtēšana.
    1. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
  1. **Piedāvājuma noformējuma pārbaude**
     1. Iepirkuma komisija novērtē katra piedāvājuma atbilstību nolikuma 1.8. punktā noteiktajām prasībām.
     2. Ja piedāvājums neatbilst kādai no piedāvājumu noformējuma prasībām, iepirkuma komisija var lemt par attiecīgā piedāvājuma tālāku izskatīšanu.
  2. **Pretendentu atlase**
     1. 4.4.1.Iepirkuma komisija novērtē piedāvājumu noformējuma pārbaudi izturējušā pretendenta atbilstību nolikuma 3.1. punktā noteiktajām pretendentu atlases prasībām.
     2. 4.4.2.Ja pretendents neatbilst kādai no nolikuma 3.1. punktā noteiktajām pretendentu atlases prasībām, pretendents tiek izslēgts no turpmākās dalības Atklātā konkursā un tā piedāvājumu tālāk nevērtē.
  3. **Tehniskā piedāvājuma atbilstības pārbaude**
     1. Iepirkuma komisija pārbauda, vai pretendenta tehniskais piedāvājums atbilst Tehniskajā specifikācijā izvirzītajām prasībām.
     2. Ja pretendenta tehniskais piedāvājums neatbilst kādai no Tehniskās specifikācijas prasībām, iepirkuma komisija izslēdz pretendentu no turpmākās dalības Atklātā konkursā un tā piedāvājumu tālāk nevērtē.
     3. Piedāvājumu vērtēšanas gaitā iepirkuma komisija ir tiesīga pieprasīt pretendentam iesniegt piedāvāto Preču paraugus, lai varētu izvērtēt vai pretendenta piedāvātā Prece atbilst Tehniskās specifikācijas prasībām. Ja pārbaudes rezultātā tiks konstatēts, ka piedāvātā Prece nenodrošina ārstniecības procesa atbilstošu kvalitāti, tiks sastādīts attiecīgs pamatojums un pieņemts lēmums par piedāvājuma noraidīšanu.
  4. **Finanšu piedāvājumu vērtēšana**
     1. Iepirkuma komisija pārbauda vai pretendenta piedāvājumā nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot piedāvājumu, iepirkuma komisija ņem vērā iepirkuma komisijas veikto aritmētisko kļūdu labojumus.
     2. Iepirkuma komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 53. panta noteikumiem. Ja iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.
     3. Iepirkuma komisija izvēlas piedāvājumu saskaņā ar piedāvājuma izvēles kritēriju, kas norādīts nolikuma 4.1.punktā, vērtējot pretendenta Tehniskā - finanšu piedāvājumā norādīto cenu ailē “Summa, euro bez PVN”.
     4. Ja iepirkuma komisija konstatē, ka pretendentu piedāvājumu novērtējums atbilstoši izraudzītajam piedāvājuma izvēles kritērijam ir vienāds, iepirkuma komisija lemj par izlozes piemērošanu. Par izlozes laiku un kārtību tiek informēti pretendenti, kas iesnieguši piedāvājumus ar vienādām cenām.

1. **LĒMUMA PIEŅEMŠANA, VIENOŠANĀS UN LĪGUMA SLĒGŠANA**
   1. **Informācijas pārbaude pirms lēmuma par līguma slēgšanas tiesību piešķiršanu pieņemšanas**
      1. Attiecībā uz pretendentu, kuram saskaņā ar nolikumā noteikto būtu piešķiramas līguma slēgšanas tiesības, pirms lēmuma par līguma slēgšanas tiesību piešķiršanu pieņemšanas, iepirkuma komisija veic pretendenta izslēgšanas noteikumu pārbaudi saskaņā ar PIL 42.pantā noteikto.
      2. Ja, veicot pārbaudi, iepirkuma komisija konstatē PIL 42.panta pirmās un/vai otrās daļas izslēgšanas gadījumus, tā rīkojas atbilstoši PIL 42. panta attiecīgās daļas nosacījumiem.
      3. Pasūtītājs pieprasīs, lai pretendents nomaina apakšuzņēmēju, kura veicamo sniedzamo pakalpojumu vērtība ir vismaz 10 procenti no kopējās Līguma vērtības, ja tas atbilst PIL 42.panta pirmās daļas 2., 3., 4., 5., 6. vai 7. punktā vai otrās daļas 1. un 2. punktā minētajam izslēgšanas gadījumam, un personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai nolikumā noteiktajām prasībām, ja tā atbilst PIL 42.panta pirmās daļas 1., 2., 3., 4., 5., 6. vai 7. punktā vai otrās daļas 1. un 2. punktā minētajam izslēgšanas gadījumam. Ja pretendents 10 darbdienu laikā pēc pieprasījuma nosūtīšanas dienas neiesniedz dokumentus par jaunu paziņojumā par līgumu vai nolikumā noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai nolikumā noteiktajām prasībām, Pasūtītājs izslēdz pretendentu no dalības Atklātā konkursā.
   2. **Lēmuma par Atklāta konkursa rezultātu pieņemšana un paziņošana**
      1. Līguma slēgšanas tiesības tiks piešķirtas pretendentam, kurš būs iesniedzis nolikuma prasībām atbilstošu piedāvājumu ar zemāko piedāvāto cenu EUR bez PVN un kura kvalifikācija būs atbilstoša PIL un nolikumā noteiktajam.
      2. Visi pretendenti tiek rakstveidā informēti par Atklāta konkursa rezultātu 3 (trīs) darbdienu laikā no lēmuma pieņemšanas dienas.
      3. Ja iesniegti nolikumā noteiktajām prasībām neatbilstoši piedāvājumi vai vispār nav iesniegti piedāvājumi, iepirkuma komisija pieņem lēmumu izbeigt Atklātu konkursu un triju darbdienu laikā pēc tam, kad pieņemts šajā punktā minētais lēmums, iesniedz publicēšanai Iepirkumu uzraudzības birojam paziņojumu par Atklāta konkursa rezultātu un informē visus pretendentus par visiem iemesliem, kuru dēļ iepirkuma procedūra tiek izbeigta.
      4. Iepirkuma komisija var jebkurā brīdī pārtraukt Atklātu konkursu, ja tam ir objektīvs pamatojums. Pasūtītājs triju darbdienu laikā pēc tam, kad pieņemts lēmums pārtraukt Atklātu konkursu, sagatavo un publicē publikāciju vadības sistēmā informāciju par Atklāta konkursa pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.
   3. **Līguma slēgšana**
      1. Pasūtītājs slēdz Līgumu ar pretendentu, kuram saskaņā ar nolikumā un PIL noteikto kārtību ir piešķirtas līguma slēgšanas tiesības, saskaņā ar PIL 60. panta sesto daļu - ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem. Līgums tiek sagatavots, pamatojoties uz iepirkuma komisijas lēmumu par līguma slēgšanas tiesību piešķiršanu un pretendenta, kuram piešķirtas līguma slēgšanas tiesības, iesniegto piedāvājumu.
      2. Pretendentam, kuriem piešķirtas līguma slēgšanas tiesības Atklātā konkursā, Līgums jāparaksta piecu darbdienu laikā no Pasūtītāja nosūtītā uzaicinājuma parakstīt Līgumu (arī e-pasta veidā) nosūtīšanas dienas. Ja norādītajā termiņā minētais pretendents neparaksta Līgumu, tas tiek uzskatīts par atteikumu slēgt Līgumu. Pasūtītājs patur tiesības noteikt arī garāku Līguma parakstīšanas termiņu.
      3. Pēc iepirkuma komisijas pieprasījuma piegādātāju apvienība, attiecībā, uz kuru pieņemts lēmums par līguma slēgšanas tiesību piešķiršanu, saskaņā ar PIL 13.panta sesto daļu pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu.
      4. Ja izraudzītais pretendents atsakās slēgt Līgumu ar Pasūtītāju, Pasūtītājs var pieņemt lēmumu slēgt Līgumu ar nākamo pretendentu, kurš ir atbilstošs nolikumā un PIL noteiktajām prasībām un kura piedāvājums atbilst nolikuma prasībām un ir nākamais piedāvājums ar zemāko piedāvāto cenu EUR bez PVN.
      5. Desmit darbdienu laikā pēc tam, kad stājas spēkā Līgums vai tā grozījumi, Pasūtītājs savā pircēja profilā ievieto attiecīgi Līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Līguma un tā grozījumu teksts ir pieejams pircēja profilā vismaz visā Līguma darbības laikā, bet ne mazāk kā 36 mēnešus pēc Līguma spēkā stāšanās dienas.
2. **IEPIRKUMA KOMISIJA** 
   1. **Iepirkuma komisijas tiesības:**
      1. Pieprasīt precizēt piedāvājumā iesniegto informāciju un sniegt detalizētus paskaidrojumus.
      2. Pārbaudīt visu pretendenta sniegto ziņu patiesumu.
      3. Pieaicināt iepirkuma komisijas darbā ekspertus ar padomdevēja tiesībām.
      4. Pieprasīt no pretendenta informāciju par piedāvājuma cenas veidošanās mehānismu.
      5. Noraidīt nepamatoti lētu piedāvājumu.
      6. Veikt citas darbības saskaņā ar PIL, citiem normatīvajiem aktiem un nolikumu.
   2. **Iepirkuma komisijas pienākumi:**
      1. Nodrošināt Atklāta konkursa norisi un dokumentēšanu.
      2. Nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem.
      3. Pēc piegādātāju pieprasījuma normatīvajos aktos noteiktajā kārtībā sniegt informāciju par nolikumu.
      4. Vērtēt pretendentus un to iesniegtos piedāvājumus saskaņā ar PIL un nolikumu, izvēlēties piedāvājumu vai pieņemt lēmumu par Atklāta konkursa izbeigšanu, neizvēloties nevienu piedāvājumu.
      5. Veikt citas darbības saskaņā ar PIL, citiem normatīvajiem aktiem un nolikumu.
3. **PRETENDENTA TIESĪBAS UN PIENĀKUMI**
   1. **Pretendenta tiesības:**
      1. Laikus pieprasīt iepirkuma komisijai papildu informāciju par nolikumu, iesniedzot rakstisku pieprasījumu.
      2. Rakstiski pieprasīt nolikuma izsniegšanu elektroniskā formā izmantojot elektronisko pastu.
      3. Veidot piegādātāju apvienības un iesniegt vienu kopēju piedāvājumu Atklātā konkursā.
      4. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
      5. Iesniedzot piedāvājumu, pieprasīt apliecinājumu par piedāvājuma saņemšanu.
      6. Veikt citas darbības saskaņā ar PIL, citiem normatīvajiem aktiem un nolikumu.
   2. **Pretendenta pienākumi:**
      1. Lejupielādējot vai saņemot Atklāta konkursa nolikumu piegādātājs apņemas sekot līdzi turpmākajām izmaiņām Atklāta konkursa nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Pasūtītāja interneta mājaslapā [www.stradini.lv](http://www.stradini.lv) sadaļā Iepirkumi un EIS [www.eis.gov.lv](http://www.eis.gov.lv) e-konkursu apakšsistēmā.
      2. Sniegt patiesu informāciju.
      3. Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.
      4. Pēc iepirkuma komisijas pieprasījuma, iepirkuma komisijas norādītajā termiņā, rakstveidā sniegt informāciju par pretendenta piedāvājuma finanšu piedāvājumā norādītās cenas veidošanās mehānismu.
      5. Katrs pretendents līdz ar piedāvājuma iesniegšanu apņemas ievērot visus nolikumā minētos noteikumus kā pamatu Atklāta konkursa izpildei.
      6. Veikt citas darbības saskaņā ar PIL, citiem normatīvajiem aktiem un nolikumu.
4. **IEPIRKUMA PIELIKUMU SARAKSTS**
5. pielikums – Pieteikums *(veidlapa);*
6. pielikums – Tehniskā specifikācija (Tehniskā-finanšu piedāvājuma forma);
7. pielikums – Līgums *(projekts).*

Atklāta konkursa

ID. Nr. PSKUS 2018/16

1.pielikums

**PIETEIKUMS**

Iepirkumam: “Laboratorijas testu iegāde (Automātiskā urīna sedimenta izmeklēšana)”, identifikācijas Nr. PSKUS 2018/16, (turpmāk – Atklāts konkurss).

***Piezīme****: pretendentam jāaizpilda tukšās vietas šajā formā.*

|  |  |
| --- | --- |
| Kam: VSIA “Paula Stradiņa klīniskā  universitātes slimnīca”  Pilsoņu iela 13, Rīga, LV-1002, Latvija | No: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(pretendenta nosaukums un adrese)* |

1. Ja pretendents ir piegādātāju apvienība:
   1. personas, kuras veido piegādātāju apvienību (nosaukums, reģ. Nr. juridiskā adrese): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
   2. katras personas atbildības līmenis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Ja pretendents piesaista apakšuzņēmējus, kuru veicamo būvdarbu vērtība ir vismaz 10 procenti no kopējās iepirkuma līguma vērtības vai lielāka:
   1. apakšuzņēmējs (nosaukums, reģ. Nr. juridiskā adrese): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
   2. apakšuzņēmēja atbildības līmenis %\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. Ja pretendents balstās uz citu personu/uzņēmuma kvalifikāciju:
   1. persona, uz kuras iespējām pretendents balstās, lai izpildītu kvalifikācijas prasības (\_\_\_)
   2. uzņēmums, uz kura iespējām pretendents balstās, lai izpildītu kvalifikācijas prasības (nosaukums, reģ. Nr. juridiskā adrese) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
4. Apliecinām, ka:
   1. varam nodrošināt Atklāta konkursa nolikuma tehniskā specifikācijā noteiktās prasības;
   2. neesam nekādā veidā ieinteresēti nevienā citā piedāvājumā, kas iesniegts Atklātā konkursā;
   3. nav tādu apstākļu, kuri liegtu piedalīties Atklātā konkursā un pildīt Atklāta konkursa nolikumā un tehniskās specifikācijās norādītās prasības.
   4. veiksim piedāvāto preču piegādi \_\_\_\_\_\_\_\_\_\_ laikā, saskaņā ar Atklāta konkursa tehniskajā specifikācijā un līgumā noteikto;
   5. ja mums tiks piešķirtas līguma slēgšanas tiesības Atklātā konkursā, slēgsim līgumu saskaņā ar Atklāta konkursa nolikuma 3.pielikumu.

Informācija par pretendentu vai personu, kura pārstāv piegādātāju Atklātā konkursā:

|  |  |
| --- | --- |
| Pretendenta nosaukums: |  |
| Reģistrēts Komercreģistrā (datums): |  |
| ar Nr. |  |
| Juridiskā adrese: |  |
| Korespondences adrese: |  |
| Kontaktpersona: |  |
|  | *(vārds, uzvārds, amats)* |
| Telefons: |  |
| Fakss: |  |
| E-pasta adrese: |  |
| Nodokļu maksātāja reģistrācijas Nr.: |  |
| Banka: |  |
| Kods: |  |
| Konts: |  |

Ar šo uzņemos pilnu atbildību par Atklātā konkursā iesniegto dokumentu komplektāciju, tajos ietverto informāciju, noformējumu, atbilstību Atklāta konkursa nolikuma prasībām. Sniegtā informācija un dati ir patiesi.

Informācija vai piedāvājumu iesniegušā pretendenta uzņēmums vai tā piesaistītā apakšuzņēmēja uzņēmums atbilst **mazā vai vidējā uzņēmuma** statusam\*:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Norāda atbilstošo statusu, ja ir*

|  |  |
| --- | --- |
| Pretendenta (apakšuzņēmēja) nosaukums: |  |
| Reģistrēts Komercreģistrā (datums): |  |
| ar Nr. |  |
| Status (mazais vai vidējais): |  |

\*jāizpilda tikai, ja atbilst mazā vai vidējā uzņēmuma statusam (sk. <https://www.iub.gov.lv/sites/default/files/upload/skaidrojums_mazajie_videjie_uzn.pdf> )

Paraksts:

Vārds, uzvārds:

Amats:

Pieteikums sastādīts un parakstīts 2018. gada \_\_. \_\_\_\_\_\_\_\_\_\_\_.

**Līguma izpildē piesaistītā speciālista apliecinājums par gatavību piedalīties Atklāta konkursa Līguma izpildē.**

*Atbilstoši Atklāta konkursa prasībām speciālists ir darba tiesiskās attiecībās ar Pretendentu* ***vai*** *ir parakstījis apliecinājumu par dalību slēdzama Līguma izpildē.*

Es, \_\_\_\_\_\_\_\_\_\_\_\_\_ (*norāda vārdu, uzvārdu*), apakšā parakstījies, apliecinu, ka apņemos strādāt Atklāta konkursa ietvaros noslēgta līguma izpildē kā \_\_\_\_\_\_\_\_\_\_\_\_\_\_\_\_\_\_\_\_\_ (*norāda speciālista nosaukumu*), atbilstoši Atklāta konkursa nolikuma nosacījumiem, ja \_\_\_\_\_\_\_\_\_\_\_\_\_\_(Pretendenta nosaukums) tiks piešķirtas tiesības slēgt līgumu. Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt Atklāta konkursa laikā.

Ar šo uzņemos pilnu atbildību par apliecinājumā ietverto ziņu patiesumu un atbilstību faktiskajai situācijai.

Paraksts:

Vārds, uzvārds:

Amats:

Datums:

Atklāta konkursa

ID. Nr. PSKUS 2018/16

2.pielikums

**Tehniskā specifikācija**

**(Tehniskā – finanšu piedāvājuma forma)**

**Tehniskā specifikācija un Tehniskā – finanšu piedāvājuma forma ir MS EXCEL failā, kas atrodas EIS e-konkursu apakšsistēmā un VSIA “Paula Stradiņa klīniskā universitātes slimnīca” mājaslapas sadaļā Iepirkumi pie iepirkuma ar ID Nr. PSKUS 2018/16**

[**www.stradini.lv**](http://www.stradini.lv)

Atklāta konkursa

ID. Nr. PSKUS 2018/16

3.pielikums

**PIEGĀDES LĪGUMS**

**Pasūtītāja līguma Nr. SKUS**

Rīgā, 2017.gada \_\_\_.\_\_\_\_\_\_\_\_\_\_.

**Valsts sabiedrība ar ierobežotu atbildību „Paula Stradiņa klīniskā universitātes slimnīca”**, reģistrācijas numurs: 40003457109, juridiskā adrese: Pilsoņu iela 13, Rīga, LV-1002, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas rīkojas uz statūtu pamata, (turpmāk – **Pasūtītājs)**, no vienas puses

un

**… „...”**,juridiskā adrese: .... personā, kas rīkojas uz ... pamata, (turpmāk – **Piegādātājs),** no otras puses, Pasūtītājs un Piegādātājs abi kopā un katrs atsevišķi saukti **Puse un Puses**, pamatojoties uz atklāta konkursa „**Laboratorijas testu iegāde (Automātiskā urīna sedimenta izmeklēšana)**”, ID Nr. SKUS 2018/16 rezultātiem, noslēdz šādu līgumu (turpmāk – Līgums):

1. **LĪGUMA PRIEKŠMETS**
   1. Piegādātājs pārdod un piegādā Pasūtītājam un Pasūtītājs pieņem no Piegādātāja laboratorijas testus (turpmāk - Preces), saskaņā ar Līguma pielikumā norādīto sortimentu, daudzumu un cenām.
   2. Piegādātājs apņemas patapināt (nodot lietošanā) Pasūtītājam ražotāja *\_\_\_\_* analizatoru *\_\_\_\_\_\_* (turpmāk - Analizators)bez papildu atlīdzības uz visu Līguma darbības periodu. Analizatora specifikācija norādīta Līguma pielikumā.
   3. Piegādātājs apņemas veikt Analizatora bezmaksas tehnisko apkopi un remontdarbus (tajā skaitā arī rezerves daļas), ievērojot Analizatora specifikāciju un profilaktiskās apkopes darbu izpildes grafiku saskaņā ar Līguma noteikumiem.
   4. Piegādātājs apņemas bez papildu maksas veikt:
      1. Analizatora piegādi Pasūtītājam uz VSIA „Paula Stradiņa klīniskā universitātes slimnīca”, Pilsoņu iela 13, Rīga, piecu darbdienu laikā no Līguma spēkā stāšanās (Pusēm vienojoties var tikt noteikts cits termiņš);
      2. Analizatora uzstādīšanu un pieslēgumu LIS datu bāzei;
      3. visas ar Analizatora uzstādīšanu saistītās tehniskā pieslēguma un instalācijas darbus;
      4. Analizatora nodrošinājumu ar UPS sistēmu.
   5. Piegādātājs pēc Līguma darbības beigām un saistību izpildes, ne vēlāk kā piecu darbdienu laikā, nodrošina Analizatoru aizvešanu no Pasūtītāja telpām, izmantojot savus resursus un uz sava rēķina.
2. **LĪGUMA SUMMA**
   1. Līguma kopējā summa par piegādātajām Precēm bez pievienotās vērtības nodokļa (turpmāk - PVN) tiek noteikta līdz **\_\_\_\_ EUR** (summa vārdiem), kur PVN līguma summai:
      1. **\_\_\_\_\_\_**( summa vārdiem) ir 12 % (divpadsmit procenti), kas ir **\_\_\_\_**(summa vārdiem);
      2. **\_\_\_\_\_\_**( summa vārdiem) ir 21 % (divdesmit viens procents), kas ir **\_\_\_\_\_**(summa vārdiem);
   2. Līguma kopējā summa ar PVN ir līdz **\_\_\_\_\_** (summa vārdiem). Pusēm vienojoties, ir tiesības palielināt Līguma summu par 10 %.
   3. Līguma summa noteikta, ievērojot Līguma pielikumā noteiktās cenas. Līguma summa ietver Preču piegādes izdevumus līdz Līgumā norādītajai piegādes vietai (t.sk. transporta izmaksas), iepakojuma izmaksas, visus nodokļus un nodevas, kā arī citas izmaksas, kas attiecas uz Precēm un to piegādi.
   4. Ja saskaņā ar normatīvajiem aktiem tiek grozīta Preču PVN likme, Preču cena un Līguma summa ar PVN tiek grozīta bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā.
   5. Preču cenas un Līguma summa bez PVN netiek paaugstināta visu Līguma darbības laiku.
   6. Samaksa par Analizatora tehnisko apkopju, remontu un rezerves daļām ir iekļauta Preču cenā, kas ietver nepieciešamo Analizatora rezerves daļu un to piegādes izdevumus līdz Līgumā norādītajai piegādes vietai (t.sk. transporta izmaksas), iepakojuma izmaksas, visus nodokļus un nodevas, kā arī citas izmaksas, kas attiecas uz Analizatora rezerves daļām un rezerves daļu piegādi.
   7. Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma pielikumā, Piegādātājam ir pienākums informēt Pasūtītāju un piegādāt šīs Preces par šādām zemākām cenām.
   8. Preču cenas bez PVN netiek paaugstināta visu Līguma darbības laiku, izņemot gadījumu, ja tiek konstatēts inflācijas fakts, kas tiek pierādīts ar informāciju no Centrālās statistikas pārvaldes.
3. **MAKSĀJUMI**
   1. Apmaksa par Preču piegādēm tiek veikta euro, atbilstoši Līguma pielikumā noteiktajām cenām, saskaņā ar Piegādātāja iesniegto Preču rēķinu, Pasūtītājam veicot bezskaidras naudas pārskaitījumu uz Piegādātāja Preču rēķinā norādīto bankas kontu 60 (sešdesmit) kalendāro dienu laikā pēc Līgumā noteiktajā kārtībā veiktas abpusējas Preču rēķina parakstīšanas.
   2. Par apmaksas dienu tiek uzskatīta diena, kad Pasūtītājs ir pārskaitījis naudu uz Piegādātāja bankas kontu, ko apliecina attiecīgais maksājuma uzdevums.
   3. Katra Puse sedz savus izdevumus par banku pakalpojumiem, kas saistīti ar naudas pārskatījumiem.
   4. Ja Piegādātājs piegādājis Līguma noteikumiem neatbilstošas Preces, norēķināšanās par saņemtajām Precēm notiek pēc to apmaiņas pret Līguma noteikumiem atbilstošām Precēm.
   5. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: [rekini@stradini.lv](mailto:rekini@stradini.lv).
   6. Ja Līgums tiek izbeigts pirms termiņa, Pasūtītājs veic pilnu apmaksu par Precēm apmērā, kādā Preces ir piegādātas atbilstoši Līguma noteikumiem.

1. **PREČU PASŪTĪŠANAS, NODOŠANAS UN PIEŅEMŠANAS KĀRTĪBA**
   1. Pasūtītājs Preces pasūta telefoniski, zvanot uz tālruņa numuru: \_\_\_\_\_\_\_\_\_\_\_\_\_\_\_ vai elektroniski, nosūtot pieprasījumu uz e-pasta adresi:\_\_\_\_\_\_\_\_\_. Ja Piegādātājs nespēj piegādāt Preces Līguma 4.3.punktā noteiktā laikā, Piegādātāja pienākums ir par to nekavējoties (bet ne vēlāk kā 24 stundu laikā) informēt Pasūtītāju, nosūtot Pasūtītājam rakstisku paziņojumu uz e-pastu: [\_](mailto:parsla.gredzena@stradini.lv). Paziņojumā Piegādātājs sniedz informāciju, kuras pasūtītās Preces Piegādātājs nespēj piegādāt, norādot konkrētās Preces nosaukumu, daudzumu un cenu, kā arī informāciju par iemesliem, kuru dēļ piegādi nav iespējas veikt un kad ir paredzama Preču piegāde.
   2. Preču piegādes adrese:VSIA „Paula Stradiņa klīniskā universitātes slimnīca”, Pilsoņu iela 13, Rīga.
   3. Piegādātājs Preču piegādi veic \_\_\_\_\_ laikā no pasūtījuma saņemšanas. Puses rakstiski vienojoties var noteikt citu Preču piegādes termiņu, ja tam ir objektīvs pamatojums (piemēram ārkārtas apstākļi, ražotāja atteikums piegādāt preci noteiktā termiņā). Par to, vai pamatojums ir objektīvs, lemj Pasūtītājs, izvērtējot Piegādātāja Līguma 4.1.punktā noteiktā kārtībā iesniegto informāciju. Pasūtītājs informē Piegādātāju par pieņemto lēmumu vienas darbdienas laikā no Līguma 4.1.punktā noteiktā kārtībā iesniegtās informācijas saņemšanas brīža.
   4. Pasūtītājs, pieņemot Preces, ir tiesīgs pārbaudīt Preču atbilstību Līguma noteikumiem un Preču kvalitāti. Ja Preces neatbilst Līguma noteikumiem vai konstatēts iztrūkums, Pasūtītāja pilnvarota persona sagatavo Preču defektu aktu. Šajā gadījumā Pasūtītājs ir tiesīgs nepieņemt un neapmaksāt Preču defektu aktā norādītās, Līguma noteikumiem neatbilstošās Preces.
   5. Piegādātājs ne vēlāk kā trīs darbdienu laikā no Preču defekta akta sagatavošanas brīža par saviem līdzekļiem piegādā Pasūtītājam defektīvās Preces vietā jaunu Preci.
   6. Preces uzskatāmas par piegādātām un nodotām Pasūtītājam ar brīdi, kad Puses (to pilnvarotie pārstāvji) abpusēji parakstījušas Preču rēķinu.
   7. Piegādātājs nodrošina, ka Pasūtītājam tiek iesniegti, atbilstoši normatīvajiem aktiem noformēti, Preču rēķina trīs eksemplāri (viens eksemplārs - Piegādātājam, divi eksemplāri – Pasūtītājam), Preču rēķinā tiek uzrādītas piegādāto Preču cenas euro, PVN likme un kopējā cena ar PVN. Preču pavadzīmē obligāti jānorāda Līguma numurs.
   8. Pilnvarotās personas Līguma saistību izpildīšanā (pasūtīt, pieņemt Preces, parakstīt pavadzīmes, sagatavot un parakstīt defektu aktu):
      1. No Pasūtītāja Puses: \_.
      2. No Piegādātāja Puses:\_\_\_.
2. **ANALIZATORA APKOPE**
   1. Piegādātājs Līguma darbības laikā apņemas bez maksas veikt Analizatora ražotāja apstiprinātas Analizatora tehniskās apkopes un regulāro pārbaužu/detaļu nomaiņu saskaņā ar Pušu savstarpēji apstiprinātu Analizatora profilaktisko apkopju grafiku. Apkopes tiek veiktas Pušu iepriekš saskaņotā laikā.
   2. Piegādātājs apņemas veikt Analizatora remontdarbus regulārās Analizatora profilaktiskās apkopes laikā, kā arī pamatojoties uz Pasūtītāja izsaukumu.
   3. Līguma darbības laikā Piegādātājs apņemas piegādāt Pasūtītājam līdzvērtīgu analizatoru laboratorijas testu veikšanas procesa nepārtrauktības nodrošināšanai Analizatora ilgstoša remonta laikā vai Analizatora modernizācijas ietvaros.
   4. Pasūtītājs apņemas nodrošināt Analizatora ikdienas apkopi, kuru veic saskaņā ar Analizatora rokasgrāmatu un Piegādātāja dotajiem norādījumiem, kā arī strādāt ar Analizatoru akurāti, sargājot to no bojājumiem, putekļiem un mitruma.
   5. Pasūtītājs apņemas nodrošināt Piegādātāja servisa inženieriem brīvu piekļūšanu Analizatoram visu profilaktisko apkopju, remontdarbu un citu darbu veikšanai, kā arī apņemas veikt visas nepieciešamās darbības, lai pilnībā nodrošinātu Piegādātājam netraucētu Līgumā minēto saistību izpildi.
   6. Pasūtītājs apņemas nekavējoties (ne vēlāk vienas stundas laikā) ziņot Piegādātājam par jebkuru Analizatora bojājumu vai tā darbības pasliktināšanos, kā arī neveikt nekādus Analizatora remonta darbus vai pārveidojumus bez Piegādātāja rakstiskas atļaujas.
   7. Pasūtītājs apņemas nepieļaut kādai citai personai veikt Analizatora profilaktisko apkopi vai remontdarbus, tādējādi nodrošinot, ka visus Analizatora profilaktiskās apkopes un remontdarbus veic tikai Piegādātājs.
   8. Piegādātājs apņemas visus Analizatora profilaktiskās apkopes darbus un remontdarbus veikt savlaicīgi un kvalitatīvi. Jebkura Analizatora remontdarbu veikšana tiek noformēta ar tehniskās apkopes un Analizatoru parametru pārbaudes protokolu un Pušu apstiprinātu pieņemšanas - nodošanas aktu.
   9. Piegādātājs piekrīt uzņemties atbildību par zaudējumiem, bojājumiem, dīkstāvēm, nelaimes gadījumiem vai traumām, kuras radušās Analizatora pareizas lietošanas rezultātā, un kuru pierādīts cēlonis ir Piegādātāja vai tā darbinieka nolaidība. Piegādātājs apņemas atlīdzināt šo bojājumu, dīkstāvju, nelaimes gadījumu un/vai traumu radītos zaudējumus un/vai samaksāt par prasībām, kuras radušās zaudējumu, bojājumu, dīkstāves, nelaimes gadījumu vai traumu rezultātā Pasūtītājam un trešajām personām.
   10. Piegādātāja pienākums ir nekavējoties (24 stundas septiņas dienas nedēļā, 2 stundu laikā) reaģēt uz Pasūtītāja pieteikumu par Analizatora darbības traucējumiem. Pasūtītājs Analizatora bojājumu piesaka telefoniski, zvanot uz servisa numuru\_\_\_\_\_\_. Piegādātāja pienākums (t.sk. brīvdienās un svētku dienās) divu stundu laikā, nodrošināt nepieciešamo servisa inženiera ierašanos bojājuma novēršanai. Pusēm vienojoties minētais termiņš var tikt mainīts.
   11. Analizatora profilaktiskās apkopes Izpildītājs nodod Pasūtītājam sastādot nodošanas - pieņemšanas aktu, kurā tiek norādīts izpildītā Analizatora tehniskās apkopes darbu veids un Analizatoram nomainīto rezerves daļu daudzums, ja tāds ticis veikts.
   12. Nodošanas – pieņemšanas akts tiek sastādīts nekavējoties pēc Analizatora tehniskās apkopes pabeigšanas. Pasūtītājs pirms nodošanas – pieņemšanas akta parakstīšanas ir tiesīgs izteikt iebildumus un/vai piezīmes par Izpildītāja iesniegtā nodošanas – pieņemšanas akta saturu un veiktās Analizatora tehniskās apkopes kvalitāti.
   13. Puses apliecina, ka viņu darbinieki un/vai amatpersonas, kas parakstīs nodošanas – pieņemšanas aktu Pušu vārdā, būs tam pienācīgi pilnvarotas, un Puses atzīs minēto personu rīcību sev par saistošu, kā dēļ šāda pilnvarojuma papildus pārbaude nodošanas – pieņemšanas akta parakstīšanas laikā nebūs nepieciešama.
   14. Pasūtītājam ir tiesības piecu darbdienu laikā no nodošanas - pieņemšanas akta saņemšanas dienas rakstveidā pieteikt Izpildītājam pretenziju par Analizatora tehniskās apkopes kvalitāti. Jautājumu par Pasūtītāja pretenzijā minēto iebildumu pamatotību izlemj Pušu pilnvarotie pārstāvji piecu darbdienu laikā. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka ir veikta Līguma noteikumiem neatbilstoša Analizatora tehniskās apkope. Ja neatkarīgais eksperts nekonstatē nekādu veiktās Analizatora tehniskās apkopes neatbilstību Līguma noteikumiem, neatkarīgā eksperta pakalpojumu apmaksā Pasūtītājs.
   15. Izpildītājs novērš konstatētos trūkumus uz sava rēķina ne ilgāk kā piecu darbdienu laikā. Pusēm vienojoties minētais termiņš var tikt pagarināts.
   16. Puses vienojas, ka Piegādātājs nenes atbildību par netiešajiem Analizatora bojājumiem, izņemot gadījumus, kuri radušies Piegādātāja nolaidības rezultātā.
   17. Ja Analizators tiek bojāts Pasūtītāja darbinieku vainas dēļ (ir pierādīta likumsakarība), Puses vienojas par trūkumu novēršanu un Analizatora remonta izmaksām. Samaksu par šāda veida Analizatoru remontu veic Pasūtītājs no Līguma kopējās summas.
3. **preČU kvalitāte**
   1. Precēm jābūt piegādātām iepakojumā, kas nodrošina Preču saglabāšanu to pārvadāšanas un glabāšanas laikā, atbilstoši Preču ražotāja noteiktām prasībām un spēkā esošiem normatīvajiem aktiem.
   2. Preču derīguma termiņam piegādes brīdī ir jābūt ne mazākam kā ¾ no kopējā Preču derīguma termiņa.
4. **PUŠU ATBILDĪBA**
   1. Par Preču nesavlaicīgu piegādi vai citu Līgumā atrunāto termiņu kavējumu Piegādātājs maksā Pasūtītājam līgumsodu par 0,001% apmērā no Līguma summas par katru nokavējuma dienu, bet ne vairāk kā 10 % (desmit procenti) no Līguma summas.
   2. Par Līgumā noteikto maksājuma termiņu nokavējumu Pasūtītājs maksā Piegādātājam līgumsodu par nokavējumu 0,001% apmērā no Līguma summas par katru nokavējuma dienu, bet ne vairāk kā 10% (desmit procenti) no Līguma summas.
   3. Līgumsoda samaksa neatbrīvo Puses no saistību izpildes.
   4. Puses ir atbildīgas par to darbības/bezdarbības rezultātā otrai Pusei nodarītajiem tiešajiem zaudējumiem.
   5. Līdz Preču pieņemšanai visus riskus par Precēm nes Piegādātājs.
   6. Pasūtītājam ir tiesības vienpusēji ieskaita kārtībā samazināt samaksājamo naudas summu par pieņemtajām Precēm tādā apmērā, kāda ir Līgumā noteiktajā kārtībā aprēķinātā līgumsoda summa.
5. **NEPĀRVARAMAS VARAS APSTĀKĻI**
   1. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
   2. Pie šādiem apstākļiem pieskaitāmi - ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības rezultātā pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
   3. Par nepārvaramas varas apstākli nevar tikt atzīts piegādātāju un citu sadarbības partneru saistību neizpilde, vai nesavlaicīga izpilde.
   4. Pusei, kas atsaucas uz nepārvaramu, ārkārtēja rakstura apstākļu darbību, trīs darbdienu laikā par tiem rakstiski jāpaziņo otrai Pusei, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.
   5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt no otras Puses zaudējumu atlīdzību.
6. **LĪGUMA TERMIŅŠ, GROZĪŠANAS KĀRTĪBA UN IZBEIGŠANA**
   1. Līgums stājas spēkā ar dienu, kad tas ir abpusēji parakstīts, un ir spēkā līdz īsākajam no šādiem termiņiem:
      1. 36 (trīsdesmit sešus) mēnešus no abpusējas Līguma parakstīšanas dienas;
      2. līdz Līgumā noteiktās summas izlietošanai.
   2. Pusēm vienojoties ir tiesības pagarināt Līguma termiņu, ņemot vērā Publisko iepirkumu likumā noteikto maksimālo iepirkuma līguma termiņu.
   3. Līguma noteikumi var tikt grozīti abām Pusēm vienojoties. Visi Līguma grozījumi noformējami rakstiski divos identiskos eksemplāros un pievienojami Līgumam kā neatņemama sastāvdaļa. Viens vienošanās eksemplārs glabājas pie Piegādātāja, bet otrs pie Pasūtītāja.
   4. Līguma grozījumi stājas spēkā ar dienu, kad tie ir abpusēji parakstīti.
   5. Pusēm ir tiesības vienpusēji izbeigt Līgumu 90 (deviņdesmit) dienas iepriekš par to rakstiski brīdinot otru Pusi. Par brīdinājumu tiek uzskatīts rakstveidā noformēts un otrai Pusei nosūtīts paziņojums.
   6. Pasūtītājam ir tiesības vienpusēji izbeigt Līgumu, ja iestājies vismaz viens no šādiem gadījumiem:
      1. notikusi Piegādātāja labprātīga vai piespiedu likvidācija;
      2. pret Piegādātāju uzsākta maksātnespējas procedūra;
      3. zudusi vajadzība pēc Precēm.
   7. Pasūtītājam ir tiesības nekavējoties vienpusēji izbeigt Līgumu, par to rakstveidā brīdinot Piegādātāju 10 darbdienas iepriekš un Līgums tiek uzskatīts par izbeigtu septītajā dienā no brīdinājuma nosūtīšanas dienas, ja:
      1. Preču lietošana izraisa ārstniecības procesa būtiskas izmaiņas, kas var radīt draudus personas veselībai vai dzīvībai;
      2. Preču kvalitāte būtiski atšķiras no Pielikumā vai Preču instrukcijā norādītajām Preču īpašībām;
      3. ir konstatēti vismaz trīs Līguma 5.14.punktā minētie gadījumi un par to ir sagatavoti akti;
      4. Piegādātājs vismaz trīs reizes ir kavējis Preču piegādes termiņu un Pasūtītājs nav apstiprinājis piegādes termiņa izmaiņas Līgumā noteiktā kārtībā.
   8. Pasūtītājs par vienpusēju Līguma pārtraukšanu sagatavo aktu, kurā norāda konstatētos Līguma noteikuma pārkāpumus. Sagatavoto aktu Pasūtītājs nosūta Piegādātājam kopā ar Līguma 9.7.punktā minēto vēstuli.
   9. Piegādātājam ir tiesības vienpusēji izbeigt Līgumu, ja iestājies vismaz viens no šādiem gadījumiem:
      1. notikusi Pasūtītāja labprātīga vai piespiedu likvidācija;
      2. Pasūtītājs neveic apmaksu par Precēm ilgāk par 90 dienām.
7. **Strīdu risināšanas kārtība**
   1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
   2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
   3. Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikas spēkā esošajiem normatīvajiem aktiem.
   4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikas normatīvajiem aktiem.
8. **CITI NOTEIKUMI**
   1. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos.
   2. Ja kādai no Pusēm tiek mainīts juridiskais statuss, Puses amatpersonu paraksta tiesības vai kāds no Līgumā minētajiem Puses rekvizītiem, telefona, faksa numurs, e-pasta adrese, biroja, pasta adrese u.c., Puse nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
   3. Līgums ir sagatavots un parakstīts uz \_\_(\_\_\_\_\_) lapām, tajā skaitā pielikums uz \_\_(\_\_) lapām. Līgums sagatavots divos vienādos eksemplāros, katrai Pusei pa vienam Līguma eksemplāram. Abiem Līguma eksemplāriem ir vienāds juridisks spēks.
9. **PUŠU REKVIZĪTI UN PARAKSTI**

|  |  |
| --- | --- |
| **PASŪTĪTĀJS:** | **PIEGĀDĀTĀJS:** |

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)